15. augustil kell 11 - 17 toimub Eesti Põllumajandusmuuseumis Ülenurmel rukkipäev. Rukkilõikustalgud muuseumi rukkipõllul. Lõikustööde tutvustamine, sirbiga rukki lõikamine, vihku köitmine ja hakkide tegemine. Maitseme talguõlut ja mängime rukkisitikat, sirbi viskamist ja teisi rahvamänge. Rehepeks käsitsi ja masinaga. Külvitööde tutvustamine. Põllutööd hobusega, rukki külvamine käsitsi ja külvikuga. Rukkikuningas Hans I tund rukkikasvatuse hetkeolukorrast Eestis, rukkirüütlite aruanne läinud aastast. Kaalu ja mõõduühikute tutvustamine. Rukkikoti tassimise võistlus. Laulu- ja luulepõimik Rukkimemmedelt. Film Eesti rukis, Eesti leib. Laulab Voldemar Kuslap.